Laki lisäyksestä jäkälän maastaviennistä annettuun lakiin
Suomen asetuskokoelma 307/1938.

L a k i

lisäyksestä jäkälän maastaviennistä annettuun lakiin.

Annettu Helsingissä 30 päivänä syyskuuta 1938.

___

  Eduskunnan päätöksen mukaisesti lisätään jäkälän maastaviennistä 4 päivänä kesäkuuta 1931 annettuun lakiin näin kuuluva uusi 6 a §:

6 a §.

Tämä laki ei koske patenttisuojaa nauttivin menetelmin käsitellyn jäkälän maastavientiä eikä syöttöjäkälän vientiä Petsamon, Utsjoen, Inarin ja Enontekiön kunnista Norjaan ja Ruotsiin.

Tässä pykälässä mainitusta jäkälän viennistä annetaan tarvittaessa määräyksiä asetuksella; niin ikään voidaan asetuksella tällainen jäkälän vienti kieltää tai sitä rajoittaa.

Helsingissä 30 päivänä syyskuuta 1938.

Tasavallan Presidentti

KYÖSTI KALLIO.

Apulaismaatalousministeri J. Koivisto.

</div>

Katso myös
 Hallituksen esitys Eduskunnalle laiksi lisäyksestä jäkälän maastaviennistä annettuun lakiin
 Asetus jäkälän maastaviennistä annetun lain 6 a §:n soveltamisesta

Jäkälän vienti